proxectonos/corpus_dominio_legal_administrativo_tmp huggingface dataset:
14/10/2020 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de outubro de 2020

Mediante resolución de alcaldía de data de 08.10.2020 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de outubro de 2020 ao 16 de decembro de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 8 de outubro de 2020 O alcalde Pablo Lago Sanmartín
14/10/2020 | Administración LocalMunicipal
Cariño
Modificación anexo I Ordenanza reguladora das comunicacións previas en obras e actividades no Concello de Cariño

A efectos de xeral coñecemento, faise público o Decreto Alcaldía 420/2020, de 08/10/2020, polo que se modifica o Anexo I da Ordenanza reguladora das comunicacións previas en obras e actividades do Concello de Cariño: Vista a Ordenanza reguladora das comunicacións previas en obras e actividades do Concello de Cariño aprobada definitivamente no Pleno corporativo de data 30/05/2014, publicada no BOP n.º 140, do 24/07/2020. A Disposición Adicional da Ordenanza determina: 1.–Establécense os correspondentes modelos normalizados no anexo da presente ordenanza. Estes modelos non teñen carácter regulamentario polo que o seu contido poderá ser ampliado ou modificado, se ben, cando se incorpore un novo modelo, se amplíe ou modifique, de xeito substancial, publicaráse no Boletín Oficial da Provincia e na páxina web municipal.2.–Facúltase ao alcalde para a aprobación e modificación de cantos modelos normalizados de documentos requira o desenvolvemento desta Ordenanza. En base ao anteriormente exposto, RESOLVO: PRIMEIRO.–Aprobar a modificación do Anexo I: obras suxeitas a comunicación previa, substituíndoo polos seguintes anexos: SEGUNDO.–Publicar a presente modificación no Boletín Oficial da Provincia e na sede electrónica do Concello, a través da web municipal. Cariño, 8 de outubro de 2020. O alcalde José M. Alonso Pumar
14/10/2020 | Administración LocalMunicipal
Fisterra
Aprobación definitiva presuposto ordinario 2020, pleno corporación día 15 de setembro de 2020 coa relación de postos de traballo

Quedando definitivamente aprobado polo Pleno da Corporación na sesión do dia 15 de Setembro de 2020 o Presuposto para o exercizo económico de 2020, en cumprimento do que dispon o artigo 150.3 de la Ley 39/88 de 28 de Diciembre, faise público que dito presuposto ascende tanto no Estado de Gastos como no Estado de Ingresos á cantidade de Tres millóns seiscentos noventa e un mil oitenta e cinco euros con cincuenta e sete céntimos (3.691.085,57 € ) correspondendo a cada Capitulo as cantidades que a continuación se expresan, segundo o seguinte detalle: Fisterra, 13 de Outubro de 2020 ALCALDE-PRESIDENTE O SECRETARIO-INTERVENTOR José Marcote Suárez Estela Mary Kanyi Del Puente
14/10/2020 | Administración LocalMunicipal
Muxía
Aprobación de modificación de crédito 16 do orzamento 2020

ANUNCIO O Pleno, en sesión do 7 de outubro de 2020, aprobou modificación de crédito 16/2020, por importe de 72988,85 €, quedando o expediente en exposición pública por prazo de 15 días para presentación de posibles reclamacións. En caso de que non se produzan, o acordo entenderase definitivamente aprobado. Muxía, 8 de outubro 2020. O alcalde Santiago M. Toba Campaña
14/10/2020 | Administración LocalMunicipal
Abegondo
Convocatoria dunha praza de técnico/a de orientación laboral

ANUNCIO CONVOCATORIA DE 1 PRAZA DE TÉCNICO/A EN ORIENTACIÓN Por Resolución da Alcaldía do 13.10.2020 aprobáronse as bases de selección de persoal laboral temporal para a contratación a tempo completo de 1 técnico/a en orientación laboral. Praza convocada: 1 técnico en orientación laboral. As bases da convocatoria pódense consultar no taboleiro de anuncios municipal e na sede electrónica do Concello (https:// sede. abegondo. gal) Prazo de presentación de instancias: 5 días naturais a partir do día seguinte á publicación deste anuncio. Abegondo, 13 de outubro de 2020. O alcalde José Antonio Santiso Miramontes
14/10/2020 | Administración LocalMunicipal
Zas
Anuncio de aprobación definitiva MC 19/2020

MODIFICACIÓN DE CRÉDITOS Aprobado inicialmente polo Pleno da Corporación, na sesión ordinaria celebrada o día 4 de setembro de 2020, a aprobación provisional do expediente MC 19/2020 de modificación do orzamento do exercicio mediante crédito extraordinario, e transcorrido o prazo de exposición pública sen que se teñan presentado reclamacións, en cumprimento do disposto no art.177 en relación co 169 do Real Decreto Lexislativo 2/2004, do 5 de marzo, entendese elevado a definitivo, e faise público o resumo por capítulos do estado de Ingresos e de gastos trala aprobación do devandito expediente que é o seguinte: En zas, a 7 de outubro de 2020. O alcalde Asdo.: Manuel Muiño Espasandín
14/10/2020 | Administración LocalMunicipal
Boqueixón
Desafectación de camiño público en Lamas-Vigo (Boqueixón)

DESAFECTACIÓN DE CAMIÑO PÚBLICO EN LAMAS-VIGO (BOQUEIXÓN) Na sesión plenaria ordinaria do Concello de Boqueixón, que tivo lugar o 30 de setembro de 2020, adoptouse o seguinte acordo: 1. Alterar a cualificación xurídica desafectando do dominio público o camiño que atravesa as parcelas número 795 e 335 da zona de concentración parcelaria de Lamas-Vigo (Boqueixón) cunha superficie de 332,57 metros cadrados, e que está identificado coa referencia catrastral n.º 15012A5030090970000WU, sito nas inmediacións dos lugares da Eirexe, O Burgo e Outeiro, na parroquia de Lamas. O camiño a desafectar está clasificado urbanísticamente polo PXOM como solo rústico de especial protección agropecuaria e a valoración económica da parcela resultante desafectada é de 831,43 €. 2. Someter a información pública o expediente durante un mes a efectos de presentación de reclamacións.3. Se en dito prazo no se presentasen reclamacións, considérase o camiño definitivamente desafectado do dominio público e procederase coa venda directa da parcela sobrante, ao solicitante propietario da parcela colindante. Boqueixón, 7 de outubro de 2020. O alcalde Manuel Fernández Munín
14/10/2020 | Administración LocalMunicipal
Boqueixón
Aprobación inicial do Plan de prevención e defensa contra os incendios forestais do Concello de Boqueixón

APROBACIÓN INICIAL PLAN DE PREVENCIÓN E DEFENSA CONTRA OS INCENDIOS FORESTAIS DO CONCELLO DE BOQUEIXÓN Trámite: anuncio de aprobación inicial O 30/09/2020 o Pleno do Concello de Boqueixón aprobou inicialmente o expediente ao inicio referenciado. Sométese á información pública polo prazo de 20 días hábiles para que os interesados poidan examinalo e presentalas reclamacións que consideren oportunas. O prazo compútarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste Concello (https://sede.boqueixon.com). Se transcorrido o período de exposición pública non se achegan alegacións, considerarase definitivamente aprobado o acordo inicialmente adoptado. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. Boqueixón, 7 de outubro de 2020. Manuel Fernández Munín Alcalde-presidente
14/10/2020 | Administración LocalMunicipal
Mugardos
Aprobación da rectificación 17.ª do Inventario de Bens Municipais

A N U N C I O APROBACIÓN RECTIFICACIÓN 17.ª DO INVENTARIO DE BENS MUNICIPAIS Tendo sido aprobado polo Concello Pleno, en sesión celebrada o día 30.09.2020, a rectificación 17.ª do Inventario de Bens Municipais do Concello de Mugardos, sométese a información pública por un prazo de quince días hábiles, a contar dende o seguinte ao da inserción do presente anuncio no Boletín Oficial da Provincia, aos efectos de que polos/as interesados/as se poidan formular as reclamacións ou alegacións que consideren oportunas. Caso de non presentarse reclamación algunha, entenderase definitivamente aprobado sen necesidade de novo acordo. Mugardos, 5 de outubro de 2020. O ALCALDE ASDO.: JUAN DOMINGO DE DEUS FONTICOBA
14/10/2020 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de maio de 2020

ANUNCIO DE APROBACIÓN DOS PADRÓNS DO SERVIZO DE AXUDA NO FOGAR (DEPENDENCIA E LIBRE CONCORRENCIA) DO MES DE MAIO DE 2020 Mediante Decreto da Alcaldía n.º 537/2020, do 28 de setembro de 2020, aprobáronse os padróns/matrículas de:  Prezo público pola prestación do servizo de axuda a domicilio de libre concorrencia.  Prezo público pola prestación do servizo de axuda a domicilio dependencia. Ámbolos dous correspondentes ao mes de maio de 2020, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, do 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: – Recurso de reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. – Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente polo alcalde-presidente, don D. Bernardo Fernández Piñeiro, na data do 1 de outubro de 2020.
14/10/2020 | Administración LocalMunicipal
Santiago de Compostela
Secretaría Xeral
Dedicacións concelleiros

Por Decretos da Alcaldía do Concello de Santiago de Compostela: De data 8 de setembro de 2020: Modificouse o réxime de dedicación parcial da concelleira Don Branca Petra Novo Rey, que pasará de 21 horas/semanais a 16 horas/semanais, permanecendo inalteradas as restantes condicións retributivas. Designouse en réxime de dedicación parcial aos concelleiros Don Fermin Jose Fernandez de Ortega Wragg e Dona Elisa Andrea El Adel Jalloul, polo que percibirán as retribucións relativas ao Grupo A1, nivel 26, correspondentes a unha dedicación de 16 horas/semanais a cada un deles. Designouse en réxime de dedicación parcial á concelleira Dona Marta Irene Lois González, polo que percibirán as retribucións relativas ao Grupo A1, nivel 26 correspondentes a unha dedicación de 15 horas/semanais. De data 28 de setembro de 2020: Designouse para o desempeño do seu cargo en réxime de dedicación exclusiva, ao concelleiro Don Rubén Prol Mariño, polo que percibirá as retribucións relativas ao Grupo A1, nivel 26. O que se pública en cumprimento do disposto no artigo 44 do RD 2568/1996, de 28 de novembro. Santiago de Compostela, 6 de outubro de 2020. O alcalde, Asdo.: Xosé A. Sánchez Bugallo
14/10/2020 | Administración LocalMunicipal
Cabanas
Padrón de contribuíntes vaos 2020

ANUNCIO Padrón de contribuíntes vaos 2020 Por Resolución da Alcaldía 1156/2020, de data 7 de outubro de 2020, procedeuse á aprobación do padrón de contribuíntes pola taxa de entrada de vehículos a través de beirarrúas (vaos) e reserva de aparcadoiro na vía publica, correspondente ao exercicio 2020, someténdose a información pública na Secretaría do Concello de Cabanas, polo prazo de quince días, contados a partir do día seguinte ao da publicación do presente anuncio no BOP, a efectos de exame e reclamacións oportunas. Cabanas, 7 de outubro de 2020. O alcalde Carlos Ladra Brage
14/10/2020 | Administración LocalMunicipal
Brión
Decreto delegación celebración matrimonios civís

Por esta alcaldía con data 08.10.2020, ditouse o seguinte decreto: O Código Civil dispón no seu artigo 51 que será competente para celebrar o matrimonio civil o Xuíz de Paz ou o Alcalde do municipio onde se celebre o matrimonio ou concelleiro en quen este delegue. De conformidade co disposto no artigo 51 do Código Civil, en concordancia co artigo 43 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, resolvo: 1º) Conceder delegación especial á tenente de alcalde María Rosa Romero Fariña para que, no exercicio da competencia prevista no artigo 51 do Código Civil, autorice, na forma que o propio Código establece, os matrimonios civís que se celebren neste concello.2º) O presente decreto producirá efecto a partir do 8 de outubro de 2020, sen prexuízo da súa publicación no Boletín Oficial da Provincia, debendo darse conta ao Pleno na primeira sesión que celebre.3º) Notificar este decreto á interesada para o seu coñecemento e efectos. Brión, 8 de outubro de 2020 O alcalde Pablo Lago Sanmartín
14/10/2020 | Administración LocalMunicipal
Cabanas
Aprobación inicial de expediente de modificación de crédito

ANUNCIO Aprobación inicial de expediente de modificación de crédito 21/2020 O Pleno da Corporación, en sesión ordinaria realizada en data 30 de setembro de 2020, aprobou inicialmente o expediente de modificación de créditos 21/2020, na modalidade de suplemento de crédito, por importe de cento cincuenta e oito mil novecentos trinta e oito euros con setenta e un céntimos de euro (158.938,71 €). No cumprimento do disposto no artigo 177, en relación co artigo 169 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, sométese a información pública na Secretaría do Concello, polo prazo de quince días hábiles, que se contarán desde o seguinte ao da inserción do presente anuncio no Boletín Oficial da Provincia da Coruña, con fin de que as persoas interesadas podan examinar o mesmo e presentar as reclamacións que consideren oportunas. Cabanas, 8 de outubro de 2020. O alcalde Carlos Ladra Brage
14/10/2020 | Administración LocalMunicipal
O Pino
Aprobación inicial da modificación da Ordenanza fiscal reguladora da taxa pola recollida domiciliaria do lixo do Concello de O Pino

ANUNCIO Aprobación inicial da modificación da Ordenanza fiscal reguladora da taxa pola recollida domiciliaria do lixo do concello de O Pino O Pleno municipal, na sesión ordinaria que tivo lugar o día 30 de setembro de 2020, acordou aprobar inicialmente a mo­dificación da modificación da Ordenanza fiscal reguladora do imposto sobre bens inmobles do concello de O Pino. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo ata entón provisional entenderase definitivamente aprobado, se rematado o prazo de exposición ao pú­blico non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. O Pino, 7 de outubro de 2020. O alcalde Manuel Taboada Vigo
14/10/2020 | Administración LocalMunicipal
O Pino
Aprobación inicial da modificación da Ordenanza fiscal reguladora do imposto sobre bens inmobles do Concello de O Pino

ANUNCIO Aprobación inicial da modificación da Ordenanza fiscal do imposto sobre bens inmobles do concello de O Pino O Pleno municipal, na sesión ordinaria que tivo lugar o día 30 de setembro de 2020, acordou aprobar inicialmente a mo­dificación da modificación da Ordenanza fiscal reguladora do imposto sobre bens inmobles do concello de O Pino. O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo ata entón provisional entenderase definitivamente aprobado, se rematado o prazo de exposición ao pú­blico non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. O Pino, 7 de outubro de 2020. O alcalde Manuel Taboada Vigo
14/10/2020 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de xuño de 2020

ANUNCIO DE APROBACIÓN DOS PADRÓNS DO SERVIZO DE AXUDA NO FOGAR (DEPENDENCIA E LIBRE CONCORRENCIA) DO MES DE XUÑO DE 2020 Mediante Decreto da Alcaldía n.º 536/2020, do 28 de setembro de 2020, aprobáronse os padróns/matrículas de:  Prezo público pola prestación do servizo de axuda a domicilio de libre concorrencia.  Prezo público pola prestación do servizo de axuda a domicilio dependencia. Ámbolos dous correspondentes ao mes de xuño de 2020, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, do 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: – Recurso de reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. – Recurso contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente polo alcalde-presidente, don D. Bernardo Fernández Piñeiro, na data do 1 de outubro de 2020.
15/10/2020 | Administración LocalMunicipal
Fene
Secretaría
Aprobación definitiva dos expedientes de modificación de créditos 13/2020, subexpediente 3/2020 de transferencia de créditos e 15/2020, subexpediente 2/2020, de suplemento de crédito e crédito extraordinario

ANUNCIO Aprobación definitiva dos expedientes de modificación de créditos 13/2020, subexpediente 3/2020 de transferencia de créditos e 15/2020, subexpediente 2/2020, de suplemento de crédito e crédito extraordinario O Pleno desta Corporación en sesión ordinaria celebrada o 5 de agosto de 2020 aprobou inicialmente os expedientes de modificación de créditos 13/2020, subexpediente 3/2020, de transferencia de créditos e 15/2020, subexpediente 2/2020, de suplemento de crédito e crédito extraordinario. Transcorrido o prazo de exposición ao público sen que se presentaran reclamacións, considéranse definitivamente aprobados o expediente, e de conformidade co recollido nos artigos 179.4 e 169.3 TRLRFL, fáise público o resumo por capítulos do estado de gastos do orzamento do exercicio 2020, prorrogado do 2019, que queda, tras a contabilización dos referidos expedientes, como segue: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Fene, 08 de outubro de 2020. O alcalde Juventino José Trigo Rey
15/10/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 08 de Outubro de 2020 do Servizo Provincial da Axencia Galega de Infraestruturas da Coruña, pola que se acorda realizar o pagamento do xustiprezo de Xurado por expropiacións para a obra con clave AC/16/085.06

Resolución do 08 de Outubro de 2020 do Servizo Provincial da Axencia Galega de Infraestruturas da Coruña, pola que se acorda realizar o pagamento de XURADO por expropiación para a obra ITINERARIO PEONIL E CICLISTA NA AC-130. TREITO: ARES-MUGARDOS (P. Q.0+320-3+980). (clave AC/16/085.06), no concello de ARES En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de XURADO dos bens e dereitos afectados pola obra ITINERARIO PEONIL E CICLISTA NA AC-130. TREITO: ARES-MUGARDOS (P. Q.0+320-3+980) (clave AC/16/085.06), no concello de ARES, que figuran expostos no taboleiro de anuncios do Concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 8 de outubro de 2020. O xefe do Servizo Amparo Mercedes Ulcuango Reoyos
15/10/2020 | Administración LocalMunicipal
Vilasantar
Aprobación inicial da modificación da Ordenanza municipal reguladora das operacións forestais de corta, depósito e transporte de madeira no concello de Vilasantar

Don Fernando Javier Pérez Fernández, alcalde-presidente do Concello de Vilasantar O Pleno do Concello de Vilasantar, en sesión ordinaria celebrada o día 13 de agosto de 2020, acordou a aprobación inicial da modificación da Ordenanza municipal reguladora das operacións forestais de corta, depósito e transporte de madeira no concello de Vilasantar, e en cumprimento do disposto nos artigos 49 e 70.2 da Lei 7/1985, do 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcorrido dito prazo non se presentaran alegacións, considerarase aprobado definitivamente dito Acordo. En Vilasantar a 9 de outubro de 2020. O alcalde-presidente Fernando Javier Pérez Fernández
15/10/2020 | Administración LocalMunicipal
Ordes
Modificación prezo público pola prestación do servizo público de Centro de Atención á Infancia (Escola Infantil) de Ordes

A efectos do establecido no art.6.3 da Ordenanza xeral de prezos públicos do Concello de Ordes, faise público o acordo da Xunta de Goberno Local, de data 09/10/2020, de modificación do Anexo 1. Prezo por asistencia. Apartado 2. A (Descontos) do Prezo público pola prestación do servizo público de Centro de Atención á Infancia (Escola Infantil) de Ordes, cuxa nova redacción é a seguinte:./. A) Segundo as circunstancias da unidade familiar, sobre o prezo que resulte de aplicar o disposto no punto anterior, aplicaranse os seguintes descontos que non son acumulables entre si: a) Nenos/as pertencentes a familias numerosas, desconto dun 20 por cento. b) Nenos/as pertencentes a familias monoparentais, desconto dun 20 por cento. c) Cando asistan ao mesmo centro varios irmáns, o segundo e sucesivos terán un desconto do 20 por cento. d) Aplicarase unha bonificación do 100% sobre o prezo por atención educativa para aqueles nenos/as que reúnan a condición de ser segundos ou sucesivos fillos da unidade familiar. Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos descontos teranse en conta as circunstancias concorrentes no momento de presentación da solicitude de praza na escola infantil 0-3, que deberán ser previamente xustificadas documentalmente de non coincidir coas circunstancias na data da devindicación da declaración do IRPF”. Data de efectos: 15 de outubro de 2020. Ordes, 14 de outubro de 2020 O Alcalde-Presidente José Luis Martínez Sanjurjo
15/10/2020 | Administración LocalMunicipal
Carballo
Declaración de praza vacante no proceso selectivo con referencia 2019/e001/000007 para cubrir polo sistema de mobilidade unha praza de praza de oficial de policía

Por Resolución de Alcaldía núm.2393/2020 do 06/10/2020 resolvese deixar sen efecto o nomeamento do candidato proposto, ao ter decaído nos seus dereitos, como consecuencia da súa non toma de posesión na praza de Oficial de Policía para a que fora nomeado por Resolución de Alcaldía núm.2261/2019 do 27/08/2019. Declarar deserto o proceso selectivo con referencia de expediente electrónico 2019/E001/000007 para cubrir polo sistema de mobilidade unha praza de praza de Oficial de Policía, pertencente á Escala de Administración Especial, Subescala: Servicios Especiais, Clase: Policía Local (escala básica, categoría oficial de policía) incluída na Oferta de Emprego Público (OEP) de 2019 (BOP nº 79 de 22/04/2019, núm. de anuncio 2019/2998), convocado por acordo da Xunta de Goberno Local do 6 de maio de 2019 (convocatoria BOE núm.156 do 01/07/2019); e, en consecuencia, declarar vacante a devandita praza. Carballo 09 de outubro de 2020 O Alcalde Evencio Ferrero Rodríguez
15/10/2020 | Administración LocalMunicipal
Culleredo
Secretaría Xeral
Suplencia alcaldía o día 28/09/2020, de 13:00 a 15:00 horas

Por resolución ditada en data 25 de setembro de 2020, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía o día 28 de setembro de 2020 de 13.00 horas a 15.00 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 25 de setembro de 2020 O Alcalde-Presidente José Ramón Rioboo Castro
15/10/2020 | Administración LocalMunicipal
Vilarmaior
Secretaría - Intervención
Aprobación de padróns pola taxa SAF de setembro 2020

ANUNCIO Aprobación de padróns fiscais Mediante Decretos da Alcaldía de data do 09 de outubro de 2020 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de setembro de 2020, por importe de 1.260,70 e 2.079,49 euros, respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 09 de outubro de 2020. O ALCALDE Carlos Vázquez Quintián
15/10/2020 | Administración LocalMunicipal
San Sadurniño
Aprobación do padrón fiscal da escola infantil municipal do mes de setembro de 2020

ANUNCIO Exposición pública de aprobación do padrón fiscal da escola infantil municipal do mes de setembro de 2020 Apróbase por Resolución da Alcaldía, decreto n.º 259/2020, con data 2 de outubro de 2020, o padrón fiscal do mes de setembro do exercicio 2020 das tarifas correspondentes ás persoas usuarias da EIM A Rolada, que comprende un total de 17 recibos por un importe de 2.836,92 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interponer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15, reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante tranferencia bancaria nos dez primeros días do mes seguinte, na entidade ou entidades financiera que indique a concesionaria do servizo. San Sadurniño, 7 de outubro de 2020. O ALCALDE Secundino García Casal
15/10/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de mutuo acordo por expropiacións para a obra de clave AC/00/062.01.3 que se realizará na Casa consistorial do concello de Ortigueira o día 4 de novembro de 2020

Pago MUTUO ACORDO de clave AC/00/062.01.3 no Concello de ORTIGUEIRA En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento ós propietarios cuxa relación figura exposta no taboleiro de anuncios do Concello. Este pagamento corresponde ó expediente de expropiación forzosa instruído para o termo municipal de ORTIGUEIRA, por mor das obras do proxecto:  AC/00/062.01.3 “PROXECTO DE TRAZADO DO V. A. C. DA COSTA NORTE. VARIANTE DE ORTIGUEIRA (CONEXIÓN AC-101 - ESPASANTE)” Dito pagamento terá lugar: Lugar: CASA CONSISTORIAL DE ORTIGUEIRA Data: 04/11/2020 Hora: DE 09.30 A 11.30 HORAS O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou o secretario do concello. A Coruña, 8 de outubro de 2020. O xefe do Servizo Felipe de la Vega Gándaras
15/10/2020 | Administración LocalMunicipal
Culleredo
Secretaría Xeral
Suplencia alcaldía o día 22/09/2020, de 13:00 a 15:00 horas

Por resolución ditada en data 22 de setembro de 2020, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, o día 22 de setembro de 2020 desde as 13.00 ata as 15.00 horas, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 23 de setembro de 2020 O alcalde-presidente José Ramón Rioboo Castro
15/10/2020 | Administración LocalMunicipal
Miño
Resolución da Alcaldía de delegación da atribución para a celebración de casamento civil

RESOLUCIÓN DA ALCALDÍA Don Manuel Vázquez Faraldo, alcalde do Concello de Miño, en virtude do disposto no artigo 51 do Código civil, no artigo 21 da LRBRL 7/85, nos artigos 40 a 45 do ROF 2568/1986 e no artigo 61 da Lei 5/97, do 22 de xullo, de Administración local de Galicia e demais normativa concordante, RESOLVO: Primeiro. –Delegar a favor de don José Manuel Pantín Morado, concelleiro deste Concello, a atribución para a celebración do casamento civil entre don CONSTANTIN OVIDIU OSE AMAVISCA. e dona XINYI SEFER MAIDE., o día 25 de setembro de 2020, ás 13.30 horas, no salón de plenos deste Concello de Miño. Segundo. –Dar conta ao Pleno na primeira sesión ordinaria que se realice. Miño, o 22 de setembro de 2020. O alcalde Dou fe. A secretaria municipal Manuel Vázquez Faraldo Alejandra Rodríguez Menéndez
15/10/2020 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións para a obra de clave AC/09/257.01 e AC/09/257.01-M1 que se realizará o día 18 de novembro de 2020 na Casa consitorial do Concello de Riveira

Pago XUROS de clave AC/09/257.01 no Concello de RIVEIRA En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do Concello indicado. Este pagamento corresponde ó expediente de expropiación forzosa instruído para o termo municipal de RIVEIRA, por mor das obras do proxecto:  AC/09/257.01 “PROXECTO DE TRAZADO E CONSTRUCCION DE MELLORA DA ESTRADA AC-303, OLEIROS (AC-550)-CORRUBEDO, NO CONCELLO DE RIVEIRA”  AC/09/257.01. M1 “MODIFICADO N.º 1 DO PROXECTO DE TRAZADO E CONSTRUCIÓN DE MELLORA DA ESTRADA AC-303, OLEIROS (AC-550)-CORRUBEDO” Dito pagamento terá lugar: Lugar: CASA CONSISTORIAL DE RIVEIRA Data: 18/11/2020 Hora: DE 9.30 H A 11.30 HORAS O pagamento efectuarase polo pagador deste Servizo e en presencia do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 8 de outubro de 2020. O xefe do Servizo Felipe de la Vega Gándaras
15/10/2020 | Administración LocalMunicipal
Rianxo
Secretaría
Aprobación definitiva da modificación das bases de execución do orzamento no relativo ao procedemento de execución de gasto, propostas de gasto e tramitación de facturas (14 e 25)

EDICTO Aprobación definitiva modificación das bases de execución do orzamento no relativo ao procedemento de execución de gasto, propostas de gasto e tramitación de facturas (14 e 25) O 26/08/2020 o Pleno do Concello de Rianxo aprobou inicialmente a modificación das bases 14 e 25 de execución do orzamento prorrogado, engadindo a 14 bis e 14 ter. O expediente someteuse a exposición pública mediante a súa publicación na sede do concello dende o 01/09/2020 ata o 23/09/2020 e no BOP núm.142, do 01/09/2020. Durante o prazo de exposición ao publico, que rematou o 23/09/2020, non se presentaron alegacións. Polo tanto, o acordo inicial enténdese elevado a definitivo, sen necesidade dun novo acordo plenario, de acordo do artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais. Dado que esta modificación non afecta aos estados de gastos e ingresos, non é precisa a publicación do resumo por capítulos. Contra a aprobación definitiva poderá interpoñerse directamente recurso contencioso-administrativo, na forma e prazos que establecen as normas desta xurisdicción. Rianxo, venres 9 de outubro de 2020. O alcalde Adolfo Muíños Sánchez
15/10/2020 | Administración LocalMancomunidades
Mancomunidade Ría de Arousa-Zona Norte
Creación sede electrónica

Pola presente dase publicidade á resolución da Presidencia de data 13 de outubro de 2020, relativa á creación da sede electrónica da Mancomunidade: “Considerando que a Mancomunidade de municipios Ría de Arousa Zona Norte, en cumprimento das esixencias recollidas nas Leis 39/2015, do procedemento administrativo común e 40/2015, de réxime xurídico do Sector Público, e demais lexislación aplicable na materia, ven de elaborar unha nova sede electrónica que de cumprimento aos requisitos recollidos nos textos citados anteriormente. Visto que resulta necesario proceder á súa aprobación formal, con gaio da súa entrada en vigor. Considerando a situación sanitaria actual e a necesidade de que a sede esté operativa o antes posible para poder atender as solicitudes que se formulen por vía telemática, minimizando deste xeito a entrega presencial das mesmas. Polo anteriormente exposto, e en virtude das competencias que o artigo 21.1. m) atribuye á Presidencia, Primeiro.- Aprobar a creación da sede electrónica da Mancomunidade de municipios Ría de Arousa Zona Norte, que estará ubicada no seguinte enderezo web: sede. arousa-norte. es Segundo.- Dar traslado da presente resolución á Deputación Provincial a efectos de tramitar o certificado de Sede e Selo da Sede Electrónica. Terceiro.- Dar inmediata conta ao pleno na primeira sesión que se celebre.” En Boiro, a 13 de outubro de 2020 O presidente Asdo. Manuel Ruiz Rivas
15/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 6 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, no Concello de Rianxo (expediente IN407A 2015/15-1)

Acordo do 6 de outubro de 2020, da Xefatura Territorial da Coruña, que sinala data para o pagamento do prezo xusto por expropiación, no Concello de Rianxo (expediente IN407A 2015/15-1) De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar os días 9 e 10 de decembro de 2020, a partir das 10.00 horas, nas dependencias do Concello de Rianxo, para que o pagador da entidade beneficiaria UFD Distribución Electricidad, S. A. (antes Unión Fenosa Distribución, S. A.) proceda nas oficinas da casa consistorial do dito Concello ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CTC, RBT Rial, no concello de Rianxo (expediente IN407A 2015/15-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 6 de outubro de 2020. Isidoro Martínez Arca Xefe territorial da Coruña
15/10/2020 | Administración LocalMunicipal
Pontedeume
Delegación da alcaldía-presidencia para casamento civil

Con motivo da celebración de casamento civil o día 10 de outubro de 2020 ás 13:00h, na Casa do Concello de Pontedeume, por Decreto nº 564/2020 ditado o 8 de outubro de 2020, esta alcaldía resolveu o seguinte: PRIMEIRO.- Delegar as funcións como oficiante do casamento de.//. o día 10 de outubro de 2020 ás 13:00h, na Casa do Concello de Pontedeume, en Don Daniel Rios Fernández, concelleiro do concello de Pontedeume. SEGUNDO.- Publicar a presente resolución no BOP O que se publica en cumprimento do diposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, 8 de outubro de 2020 O Alcalde D. Bernardo Fernández Piñeiro
15/10/2020 | Administración LocalMunicipal
Muxía
Anuncio modificación ordenanzas

O pleno, en sesión de 7 de outubro de 2020, aprobou a aprobación provisional das ordenanzas de: Ordenanza fiscal reguladora da ocupación de dominio público con mesas, sillas, cadeiras, etc Ordenanza fiscal reguladora da tasa por utilización privativa de dominio pub para venta ambulante no mercado de Muxía. De acordo co establecido na vixente lexislación, queda o expediente en exposición pública por prazo de 30 días para presentación de posibles reclamacións. En caso de que non se produzan, o acordo entenderase definitivamente aprobado. Muxía, 9 de outubro 2020. O Alcalde. Dolores Amelia Ciolacu Socoli.
15/10/2020 | Administración LocalMunicipal
Moeche
Anuncio de nomeamento de administrativa do Concello de Moeche

Anuncio de nomeamento de administrativa do Concello de Moeche Por resolución da Alcaldía número 2020/0094, do 22 de xullo de 2020, acordouse aprobar o nomeamento de dona Agueda Maria Coy Montesdeoca, con DNI XXXXXXXXX, para a cobertura en propiedade dunha praza vacante no posto de administrativo, grupo C, subgrupo C1, Escala Administración Xeral, Subescala Administrativa, incluída na oferta de emprego público do ano 2019. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro. Moeche, 8 de outubro de 2020. A alcaldesa Beatriz Bascoy Maceiras
15/10/2020 | Administración LocalMunicipal
Brión
Padrón fiscal conxunto das taxas polos servizos de subministración de auga, saneamento, depuración de augas residuais e canon da auga, correspondente ao 3.º trimestre de 2020

PADRÓN FISCAL CONXUNTO DAS TAXAS POLOS SERVIZOS DE SUBMINISTRACIÓN DE AUGA, SANEAMENTO, DEPURACIÓN DE AUGAS RESIDUAIS E CANON DA AUGA, CORRESPONDENTE AO 3.º TRIMESTRE DE 2020 Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 3.º TRIMESTRE de 2020, o mesmo estará a disposición do público polo prazo de quince días hábiles, a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín, S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas de luns a xoves, e o venres de 9.00 a 13.30 horas, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a xoves, e de 9.00 a 13.30 horas o venres, en período voluntario dende o 7 de novembro de 2020 ata o día 7 de xaneiro de 2021. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a exixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 8 de outubro de 2020. O alcalde Pablo Lago Sanmartin